7,62 × 51 mm NATO

DoareDoare douilhezkreuzennDoare skeiñe-kreizBro orinMuzulioùØ bannadell7,82 mmØ trogleuziñ7,62 mmØ kolier8,8 mmØ skoaz11,5 mmØ korf an douilhez11,9 mmØ strad12,01 mmTevder ar strad1,3 mmHirder an douilhez51,18 mmHirder ar gartouchenn71,12 mmPerzhioù allPouez ar vannadell10 - 11 gTizh ar boled V0790 - 856 m/sGwask ar gazoù d'ar muiañ4.150 barEnergiezh ar vannadell2.559 - 2.627 JEmorsLRLezennRummad e Bro-C'hallC
An .308 Winchester (anv sivil) pe 7,62 × 51 mm OTAN (anv milourel, hervez e anv ofisiel AFNA « 7.62 NATO ») a zo ur munision evit an armoù-skoaz rizennet o c'hanolioù, savet e deroù ar bloavezhioù 1950 gant an embregerezh Winchester ha choazet da standard gant broioù AFNA evit an armoù bihan o c'halibr.

 Istor 
Savet e oa bet goude an Eil Brezel-bed da gemer plas ar munision standart .30-06 Springfield en arme Stadoù-Unanet Amerika. Hemañ a veze implijet abaoe 1906 met diamzeriet e oa deuet da vezañ abalamour dezhañ da vezañ re bonner, re vras ha re a argil gantañ da vezañ implijet en emgannoù. Ar 7,62 × 51 mm zo bihanoc'h ha skañvoc'h evit an .30-06, met ken kapabl evitañ pa denner etre 300 ha 600 metr. Diorroet e voe ar munision arnodel dindan an anv T-65 da gentañ MALFATTI René, Manuel de Rechargement N°6, Crépin-Leblond, 2004, ISBN 2-7030-0235-1, p. 138.

Gwerzhet e voe evel munision sivil gant Winchester adalek 1952 ha lakaet da bourvezañ ar fuzuilh M14 e 1954 gant arme Stadoù-Unanet Amerika. Implijet e voe ivez en armoù arouezius deus ar Brezel Yen evel er fuzuilh-emgann FN FAL pe ar mindrailherezioù M60 hag FN MAG. Armoù modernoc'h evel ar fuzuilh-arsailh FN SCAR-H a ra gantañ ivez. Unan deus ar munisionoù implijetañ eo gant ar chaseourien er bed a-bezh, pe e vefe da chaseal bronneged bras (yourc'hed, kirvi, moc'h-gouez, kirvi-dour) pe da dennañ pell.

Ar 5,56 × 45 mm NATO en deus hiziv an deiz kemeret e blas evel munision diazez soudarded AFNA, ha eñ skañvoc'h hag aesoc'h da vestroniañ pa denner er mod aotomatek. Implijet e vez c'hoazh evit tennoù resis e-kichen munisionoù all evel ar 6,5 Creedmoor pe an .338 Lapua Magnum, a zo o kemer e blas tamm-ha-tamm abalamour dezhe da vezañ resisoc'h ha galloudusoc'h pa denner pell STENG E., Tir de précision militaire : les tendances actuelles, Cibles HS n°41, Nevez-amzer 2024, p. 6-14.

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Munisionoù SUA
Rummad:Kalibroù armoù-tan
Rummad:Munisionoù-chase